arnastofnun/IGC-2024 huggingface dataset:
Þingræður haldnar á Alþingi Íslendinga

Frsm. (Bjarni Benediktsson) : Allshn. hefur orðið sammála um að leggja til, að frv. verði samþ. Hér er að ræða um breyt. á því ákvæði 24. gr. alþýðutryggingal. frá 1937, að þeir, sem hafa yfir 4500 kr. árstekjur skattskyldar. skuli eigi njóta samlagsréttinda, nema þeir greiði tvöfalt gjald til samlagsins. Nú var sú breyt. gerð á síðasta þingi á reikningi skattskyldra tekna, að hætt var að draga frá tekju- og eignarskatt og útsvar. Þó að tekjur séu sömu og áður, geta menn því misst samlagsréttindi, sem þeir höfðu fyrir breyt. skattal. Mönnum láðist að breyta þessu, þegar skattal. voru afgreidd. Ríkisstj. sá sig því knúða til að gefa út um það brbl. 30. júní s. l. og hækka tekjumark þetta úr 4500 kr. í 5500 kr. Ég geri ráð fyrir, að þessi hækkun sé út af fyrir sig meiri en til jafns við það, sem skattskyldar tekjur hækka við afnám frádráttarreglunnar. En með hliðsjón af þeim breytingum, sem almennt hafa orðið á tekjum manna, er þessi 1000 kr. hækkun sjálfsagt ekki óeðlileg. Fyrir hönd n. mæli ég með, að frv. verði samþ. óbreytt. Við umr. í n. kom það fram, að sumir nm. a. m. k. töldu ekki óeðlilegt að hækka markið meira, og sá nm., sem ritaði undir nál. með fyrirvara, áskildi sér rétt til að flytja um það brtt., ef svo sýndist á síðara. stigi málsins. En fyrir mitt leyti verð ég að lýsa yfir, að ég tel þetta ákvæði 24. gr. ósanngjarnt með öllu, þar sem hér ætti að vera um hreina tryggingarstarfsemi að ræða og tekjuhæð þeirra, sem tryggja sig, kemur ekki málinu við. Ég hef aldrei getað skilið, að það ætti við á þeim grundvelli, að sumir þyrftu að greiða helmingi meira en aðrir til að öðlast réttindi, og nú horfir svo, að mikill þorri almennings geti orðið fyrir því. Gagngerð endurskoðun þessara 1. er því fyrir dyrum, svo að ég tel ekki heppilegt að taka þetta eitt út úr og breyta frekar en gert er í brbl. En þegar breytt verður, þykir mér von til, að menn skilji, að hámark þetta á ekki rétt á sér.

Fjmrh. (Jakob Möller) : Fyrir síðasta þingi lá frv. um breyt. á bifreiðal., sama efnis og það, sem hér er borið fram, að færa aldursmark bifreiðarstjóra, þeirra sem atvinnu stunda með minna prófinu, úr 18 árum í 17. ár. Málið heltist úr lest og varð þess vegna óútrætt sakir tímaskorts, en ekki af því, að það mætti eiginlegri mótstöðu. Frv. kom fram af því, að mjög var sótt á um þessa breyting. Bifreiðum hefur fjölgað mjög undanfarin ár, og af því er sprottin þessi krafa um breytinguna. Í rauninni er ómögulegt að gera upp á milli þess, hvort maður þurfi frekar að vera 18 eða 11 ára, þegar hann fer að stunda þessa atvinnu. Ríkisstj. þótti eftir þessum málavöxtum rétt að setja um þetta brbl., og vil ég mæla með því við hv. þd., að frv. verði samþ. Óska ég, að því verði vísað til n. að lokinni umr.

Fjmrh. (Jakob Möller) : Þetta frv. er í rauninni niður fallið, af því að breyt. á við síðustu kosningar og er því búið að ná þeim tilgangi, sem því var ætlað; og fer vel á því að vísa því til 2. umr. og allshn.
Þingræður haldnar á Alþingi Íslendinga



Ég vildi aðeins beina því til hæstv. forseta, hvort hann sæi sér ekki fært að afgreiða stjórnarskrármálið í dag frá þinginu. Við, sem á móti því erum í þessari d., höfum ákveðið að greiða fyrir því, að afbrigði verði veitt, sem þarf, og ræða ekki um málið, nema tilefni gefist. Hins vegar er það svo, að flestir eða allir þeir þm., sem heima eiga úti um land, óska þess að þurfa ekki að sitja hér lengur að sinni en brýna nauðsyn ber til og fagna því, ef þinginu mætti bráðlega slíta, en það ætti að mega, þegar stjórnarskrá og kosningalög eru afgreidd, og mun einnig verða greitt fyrir þeim. Ég vildi, að forseti sæi sér fært að fara eftir þessari bendingu, það yrði öllum og líka þjóðinni fyrir beztu.

Forseti (JJós) : Hv. 2. þm. Eyf. hefur vel mælt, og það er víst, að þeir, sem með þessu máli eru, ala þá ósk í brjósti að þurfa ekki að sitja lengur en góðu hófi gegnir á þessu þingi. En það er ekki á valdi forseta þessarar deildar að ákveða það að svo stöddu, þótt hann feginn vildi, að málið skuli tekið fyrir á nýjum fundi, því að það eru fleiri sjónarmið, sem koma hér til greina, og útlit fyrir, að annað stórmál krefji athygli þm. jafnvel í dag, þótt ekki verði hægt að taka það fyrir á opnum fundi.

Afgreiðsla stjórnarskrárinnar núna þyrfti ekki að taka nema 5 mínútur.

En þá eru kosningalögin o. fl. Annars má vel vera, að þessi mál leysist á svo stuttum tíma sem óskað er eftir.
Þingræður haldnar á Alþingi Íslendinga

Frsm. (Sigurður Kristjánsson) : Ég ætla mér ekki að halda langa ræðu um þetta, en gera aðeins grein fyrir áliti sjútvn. Grundarfjörður er góð höfn, og byggð er þar nú óðum að aukast. Enn fremur er verið að byggja þar hraðfrystihús, svo að framtíð staðarins virðist nú trygg. Sjútvn. er á einu máli um, að þetta frv. nái fram að ganga, en hefur gert eina breyt., sem liggur frammi á þskj. 114. - Hún er á þá leið, að á eftir e-lið í 2. tölulið í 10. gr. komi nýr stafliður, svo hljóðandi : „Allt að 1% af andvirði afla þeirra skipa og báta, sem heimili eiga í kauptúninu og leggja þar afla á land eða hafa þar uppsátur.“ Þetta er ef til vill nokkuð langt gengið, en að öllu athuguðu má teljast sanngjarnt, að ríkið tryggi þennan tekjustofn fyrir hlutaðeigandi aðila. Að öðru leyti leggur n. til, að frv. verði samþ. óbreytt.

Atvmrh. (Magnús Jónsson) : Ég vil þakka hv. n. fyrir afgreiðslu þessa máls og vona, að því verði hraðað eftir föngum. Ég hef ekkert á móti brtt., sem hún hefur borið fram, því að hún virðist mjög sanngjörn.

Frsm. (Skúli Guðmundsson) N. hefur orðið sammála um þetta frv. og leggur til, að það verði samþ. með einni lítils háttar breyt. á þskj. 113, við 2. gr., sem er aðeins leiðrétting villu, sem slæðzt hefur inn í greinina.



Ég þakka hv. sjútvn. fyrir afgreiðslu þessa frv. og vil mælast til þess við hæstv. forseta, að málið verði tekið á dagskrá á næsta fundi d., því að mér þætti mjög æskilegt að fá það afgr. sem fyrst.
Þingræður haldnar á Alþingi Íslendinga

forseti (GSv) : Ég hafði leyft mér að boða til þessa fundar í dag og hef tekið á dagskrá nokkur af þeim mörgu málum, er fyrir Sþ. liggja. Um þessi 4 mál, sem á dagskrá eru, hefur náðst samkomulag í öllum flokkum, og væntanlega mun ekki þörf langra umr. um þau. En nú verður þessum fundi slitið samkvæmt ósk stj., vegna þess m. a., að um þetta leyti eiga að hefjast áríðandi flokksfundir. Málin eru því tekin út af dagskrá og fundi slitið.



Ég vildi beina þeirri fyrirspurn til hæstv. forseta, hvort ekki væri hægt að ljúka því máli, er aðeins ákveða á um, hvernig ræða skuli.

Forseti (GSv) : Ég get að vísu fallizt á, að afgreiða megi 1. mál (kosning þingfararkaupsnefndar), ef flokkarnir hafa tilbúna lista, og 4. mál (húsnæði handa alþm.), hvernig ræða skuli. Getur það orkað tvímælis, hvort það mál á að fara til fjvn. eða ekki. - Verður þá gengið til dagskrár og tekið fyrir 4. mál, till. til þál. um húsnæði handa alþm.

Flm. (Bernharð Stefánsson) : Ég vil aðeins leyfa mér að spyrjast fyrir um það hjá hæstv. forseta, hvort ekki sé nóg, að ein umr. verði höfð um málið, því að þótt ætla mætti í fljótu bragði, að þessi till. hafi kostnað í för með sér og ætti þess vegna að viðhafa tvær umr., er óvíst, að nokkur kostnaður leiði af þessu fram yfir það, sem nú er.

Forseti (GSv) : Það var og ætlun forseta að ákveða, hvernig ræða skyldi málið, og ég lít svo á sem hv. 1. flm. till., að nóg sé að viðhafa eina umr. um málið, og skoðast það samþykkt, ef hv. þm. eigi mótmæla því. - Er því ákveðin ein umr. um málið.



Ég vildi leyfa mér að vekja athygli hæstv. forseta á því, að ég hef borið fram ásamt fleiri hv. þm. till. til þál. um verðuppbætur á útfluttar landbúnaðarvörur. Vildi ég mega óska þess, að hæstv. forseti taki þessa þáltill. okkar á dagskrá sem fyrst, með því að hér er um mjög þýðingarmikið og aðkallandi mál að ræða.

Forseti (GSv) : Ég mun taka þessi tilmæli hv. þm. til athugunar svo fljótt sem auðið er.
Þingræður haldnar á Alþingi Íslendinga



Ég vildi spyrja, hvaða ástæður valda því, að stjórnarskrármálið er tekið nú af dagskrá. Í blöðum stjórnarflokkanna hafa dag eftir dag verið brigzlyrði til Framsfl. um, að hann tefji fyrir afgreiðslu þessa máls. Ég vildi, að það kæmi að minnsta kosti fram í yfirlýsingu frá forsetastóli, að það er ekki sök framsóknarmanna, að málið er tekið af dagskrá í dag.

Forseti (JJós) : Málið er tekið af dagskrá eftir ósk hæstv. forsrh. (ÓTh), og ég geri ekki ráð fyrir, að Framsfl. eigi á því neina sérstaka sök, ef um sök gæti verið að ræða, sem ég geri ekki ráð fyrir. Hins vegar mun hv. 1. þm. Eyf. (BSt) vera kunnugt um, að fyrir liggur að taka ákvarðanir í stórmáli, sem verður að vera lokið, áður en þingi slítur, svo að frestun stjórnarskrármálsins í dag getur ekki tafið þingið.



Mér kann að vera kunnugt um eitthvað af því, sem hæstv. forseti bar fram þessari seinkun til afsökunar. En honum ætti þá einnig að vera kunnugt um þau skrif, að það sé Framsfl. að kenna, að þetta mál fáist ekki afgreitt.

Forseti (JJós) : Forseta er rétt og skylt að svara fyrirspurnum um gang mála á þingi og það, sem þar að lýtur, en ekki skylt að ræða blaðaskrif, og það veit ég, að hv. 1. þm. Eyf. mun viðurkenna.
Þingræður haldnar á Alþingi Íslendinga

Frsm. (Ingvar Pálmason) : Þetta frv. var flutt í Nd. af hv. þm. N.-Þ. og gekk gegnum þá d. breytingalaust. Það fjallar um lendingarbætur á Skálum. Um það mál er það að segja, að árið 1930 fór fram rannsókn á lendingarskilyrðum þarna, en fjhn. hefur ekki átt kost á að kynnast niðurstöðum þeirrar rannsóknar né sjá teikningar þær, sem gerðar voru. Hér er meðal annars um það að ræða að gera varnargarð, og var byrjað á því verki 1930. Var veitt nokkurt fé á fjárl. gegn sama framlagi annars staðar að. Gekk íbúunum erfiðlega að ná í það fé, sem leggja skyldi til móts við framlag ríkissjóðs, en það tókst þó að lokum. Var svo byrjað á þessum garði, en síðan hefur ekkert verið gert í málinu. Hefur staðið á því, að vitað var, að opinbert fé fentist ekki, nema jafnmikið fé a. m. k. kæmi annars staðar að. Þessi byrjun hefur gert mikið gagn, en garðurinn er þó mikils til of stuttur og kemur ekki að fullum notum af þeirri ástæðu, að hann er of lágur, svo að sjórinn rótar grjóti yfir hann í stórbrimi. Þarf því að framlengja garðinn og hækka, svo að hann verði örugg vörn fyrir lendinguna. Aðstandendur hafa óskað þess, að um þetta yrðu sett l., svo að auðveldara yrði að afla fjár til framkvæmdanna með þeim hætti, sem gert er ráð fyrir í frv. Sjútvn. hefur athugað frv., og þó að skoðanir væru nokkuð skiptar meðal nm. um það, hvort rétt væri að ákveða þetta með l., varð það þó ofan á, að n. féllst á það, því að fyrir þessu eru fordæmi.



Ég sem form. sjútvn. lýsi hér með yfir því, að ég er sammála því, að þetta frv. nái fram að ganga, en vil hins vegar taka það fram, að ég tel þessa braut svo varhugaverða, að rétt sé að gera sér grein fyrir því, hvert stefnir í þessum málum. Hér er um að ræða 150 þús. kr. fyrirtæki, þar sem ætlazt er til, að 75 þús. kr. komi frá ríkissjóði. Geri ég ekki svo mikið úr þessu tillagi ríkissjóðs, þar sem ekki er ætlazt til, að þetta verði endurtekið. En hinn helminginn á hreppurinn að leggja til. Það liggur ekkert fyrir um það, hvort hreppurinn getur staðið undir þessu, og er það varhugavert. Ættu alltaf, þegar líkt stendur á, að vera til útreikningar um það, hvaða möguleikar eru til þess, að hreppurinn geti tekið slíkar skuldbindingar á sig. Það hefur ekki heldur verið upplýst, hve mikið landrými er fyrir ofan þennan stað. En við höfum ekki gert mikið úr þessu, þar sem fiskifélagið hefur mælt með málinu.
Þingræður haldnar á Alþingi Íslendinga



Ég ætla ekki að fjölyrða um málið við 3. umr., en út af nál. því, er fram hefur komið frá stjskrn. Ed., vil ég leyfa mér að lesa upp örstutt bréf, er mun sent til stjórnarvaldanna og hljóðar svo: „Þar sem núverandi ríkisstj. óskaði eftir við meðferð hins fyrra stjórnarskrármáls í Ed., að það færi nefndarlaust í gegnum Ed., lét andófsflokkur ríkisstj. að þeirri ósk, þar sem vitað var, að meðhaldsmenn málsins voru staðráðnir í að samþykkja frv. óbreytt. Þar sem eins stóð á með hið síðara stjskrfrv. og bæði ríkisstj. og einstakir þm. lögðu áherzlu á, að öllum þremur umr. yrði lokið á einum degi og auk þess ætlazt til, að nokkrum störfum í , Sþ. yrði lokið þann sama dag, lýsti ég yfir, að Framsfl. mundi ekki að þessu sinni óska eftir, að n. yrði kosin í málið, og ekki taka þátt í kosningu, þótt framkvæmd yrði. En þar sem stuðningsmenn ríkisstj. hafa nú notað þetta tækifæri til þess að semja einhliða og villandi ádeiluskjal um framsóknarmenn í stjórnarskrármálinu og það verður lesið upp í útvarpinu, fer ég þess á leit við kennslumrh., að hann leyfi stj. Framsfl. að fá lesna upp samhliða áðurnefndu áliti, jafnlanga grg. um málið. Virðingarfyllst Jónas Jónsson. Til kennslumálarh. Magnúsar Jónssonar.“



Eftir þær skýringar, er d. hefur fengið hjá hv. 5. þm. Reykv. (BBen) við frv. þetta, tel ég það enn þýðingarminna en áður, og greiði því ekki atkv.
Þingræður haldnar á Alþingi Íslendinga



Mig langar til að spyrjast fyrir um það hjá hæstv. forseta, hvort hann hafi veitt athygli bók, sem nýlega hefur komið út og nefnist Hrafnkatla, ef hann hefur tekið eftir þessari bók, hvort hann hafi ekki veitt því athygli, að í formálanum eru viðhöfð ummæli, sem ég fyrir mitt leyti tel vansæmandi fyrir Alþ., og hvort hann líti ekki eins á það og hvað hann hafi gert í því efni. Enn fremur vil ég spyrja þann hæstv. ráðh., sem fer með dómsmál, hvort það sé ekki rétt hjá mér, að þessi bók fari í bága við l. nr. 127 frá 1941 um viðauka við l. nr. 13 frá 1905 um rithöfundarétt og prentrétt. Og ef þessi skilningur minn er réttur, hvort þessi hæstv. ráðh. hafi tekið þetta til athugunar eða hvort hann ætlar sér að gera það.

Forseti (GSv) : Þessari fyrirspurn hv. þm. Snæf. (BjBj) get ég svarað svo, að ég hef að vísu litið á þessa bók, hef ég ekki lesið hana, en hef þó tekið eftir nokkrum orðum í formála ritsins. En út af því hef ég sem forseti sameinaðs Alþingis ekki hugsað mér eða a. m. k. ekki ákveðið að gera neitt.

Fjmrh. (Jakob Möller) : Út af fyrirspurn hv. þm. Snæf. (BjBj) vil ég taka fram, að þetta mál er til athugunar í dómsmálaráðuneytinu.
Þingræður haldnar á Alþingi Íslendinga

forseti (JJós) : Með því að með afgreiðslu þessa síðasta máls er störfum þessarar hv. d. lokið að þessu sinni, vil ég við þetta tækifæri þakka hv. þdm. fyrir gott samstarf og óska þeim, sérstaklega sem lengra að eru komnir, góðrar heimferðar, og bið ég svo alla hv. þdm. heila að lifa.



Ég vil í nafni hv. d. þakka hæstv. forseta starf hans á þessu þingi. Hann hefur stjórnað störfum deildarinnar með réttsýni og lipurð í hvívetna, og hann hefur ætíð verið boðinn og búinn til þess að greiða úr óskum manna, svo að þeir mættu vel við una. Ég bið hv. þdm. að rísa úr sætum sínum til að þakka hæstv. forseta. Deildarmenn risu úr sætum.

Forseti (JJós) : Ég vil þakka hv. 2. þm. Eyf. fyrir þessi hans vingjarnlegu orð og hv. þdm. fyrir sýndan sóma og segi fundi slitið.
Þingræður haldnar á Alþingi Íslendinga

forseti (EmJ) : Ég vil nota þetta tækifæri, áður en störfum er slitið, til að þakka öllum hv. þdm. vinsamlegt og gott samstarf og það umburðarlyndi, sem þeir hafa sýnt mér óvönum, og þar með auðveldað fundarstjórnina. Ég vil árna þdm. góðs gengis og allra heilla.



Ég vil f. h. dm. þakka hæstv. forseta góða og réttláta fundarstjórn og það, hve sýnt honum hefur verið um að greiða úr erindum dm. vel og liðlega. Ég árna hæstv. forseta heilla og velfarnaðar. [Deildarmenn tóku undir þessi orð með því að rísa úr sætum.]

Forseti (EmJ) : Ég þakka hv. 1. þm. Árn, vinsamleg ummæli í minn garð og hv. deildarmönnum undirtektirnar og segi svo fundi slitið.
Þingræður haldnar á Alþingi Íslendinga

forseti (GSv) : Þingið hefur staðið í 37 daga og alls verið haldnir 70 þingfundir. Borin voru fram 9 stjórnarfrumvörp og 16 þingmannafrumvörp, alls 25. Alls voru afgreidd 10 lög, þar af 4 þingmannafrumvörp, auk þess stjórnarskrárfrumvarp, sem lagt verður fyrir næsta þing. 14 frumvörp voru ekki útrædd, þar af 2 stjórnarfrumvörp. 53 þáltill. voru fram bornar og af þeim 22 afgr. til ríkisstjórnarinnar. Einni þáltill. var vísað til stjórnarinnar, en 30 döguðu uppi. Þrjár fyrirspurnir komu fram, en voru ekki ræddar. - Alls hafði þingið 81 mál til meðferðar.



Í ríkisráði í dag var gefið út svo látandi ríkisstjórabréf: Ríkisstjóri Íslands gerir kunnugt: Alþingi það, er nú situr, 60. löggjafarþing, hefur samþ. frumvarp til stjórnarskipunarlaga um breytingu á stjórnarskrá ríkisins, 18. maí 1920, sbr. stjórnarskipunarlög nr. 22 24. marz 1934 og nr. 78 1. sept. 1942, og verður því samkv. 75. gr. stjórnarskrárinnar, sbr. téð stjórnarskipunarlög, að rjúfa Alþingi. Þingrof kemur þó ekki þannig til framkvæmda nú þegar, að umboð þingmanna falli niður á þessum degi, sbr. 3. gr. stjórnarskipunarlaga nr. 78 1. sept. 1942, en störfum yfirstandandi þings er hins vegar að verða lokið. Hef ég því ákveðið að slíta aukafundi Alþingis, 60 löggjafarþingi, í dag, miðvikudaginn 9. september 1942, en jafnframt mæli ég svo fyrir samkv. framansögðu, að Alþingi skuli rofið frá þeim degi að telja, er almennum kosningum til Alþingis verður lokið á þessu hausti. Gert í Reykjavík, 9. sept. 1942. Sveinn Björnsson. Ólafur Thors. Ríkisstjórabréf um þinglausnir og þingrof. Samkv. bréfi því, er ég hef lesið, fara nú fram nýjar almennar kosningar til Alþingis. Á kjörtímabili hins nýkosna Alþingis má búast við því, að þingið þurfi að ráða fram úr meiri og alvarlegri vandamálum en nokkru sinni áður. Það er því einlæg ósk mín, að hver einstakur kjósandi hafi þetta í huga, er hann gengur að kjörborðinu, og að hann láti sér svo annt um val þingfulltrúa, að þjóðin geti borið fullkomið traust til þess, að hið nýja Alþingi verði þess megnugt að ráða svo ráðum sínum, að borgið verði sem bezt og farsællegast á þeim hættutímum, er nú ganga yfir, frelsi og öryggi þjóðarinnar nú og í framtíðinni. Með því að Alþingi hefur nú lokið störfum að þessu sinni, segi ég þinginu slitið. Um leið og ég óska þingmönnum velfarnaðar, vil ég biðja þá að minnast fósturjarðar vorrar, Íslands, með því að rísa úr sætum.

Þingmenn risu úr sætum sínum, og forsætisráðherra, Ólafur Thors, mælti: „Lifi Ísland!“ Tóku þingmenn undir þau orð með ferföldu húrrahrópi. Var síðan af þingi gengið.
Þingræður haldnar á Alþingi Íslendinga

Þá voru kosnir skrifarar deildarinnar, að viðhafðri hlutfallskosningu. Fram komu tveir listar, A og B. Á A-lista var SvbH, en á B-lista SEH. Samkv. því lýsti forseti yfir, að kosnir væru án atkvgr.: Sveinbjörn Högnason, þm. V.-Sk., og Sigurður E. Hlíðar, þm. ak.

forseti (JJós): Þá liggur fyrir að hluta um sæti deildarmanna samkv. 7. gr. þingskapa. Þess skal þó þegar getið, að sætaskipun þessi getur raskazt síðar á þinginu, ef ráðherrum verður fjölgað, og hefur því tölumerking á borðum ekki verið ákveðin til fullnustu. Nú hefur deildarmönnum fjölgað um tvo frá því, sem áður var, en á ytri borðskeifu er ekki rúm fyrir fleiri en upp að raðtölunni 33. Þeir deildarmenn, sem draga tölurnar 34 og 35, verða að taka sæti við smáborðin innst í skeifunni. Samkv. sætahlutuninni tóku deildarmenn sæti svo sem hér segir: 6. sæti Sigurður Thoroddsen, 7. – Barði Guðmundsson, 8. – Pétur Ottesen, 9. – Finnur Jónsson, 10. – Þóroddur Guðmundsson, 11. – Áki Jakobsson, 12. – Jörundur Brynjólfsson, 13. – Lúðvík Jósefsson, 14. – Emil Jónsson, 15. – Garðar Þorsteinsson, 16. – Páll Zóphóníasson, 17. – Ingólfur Jónsson, 18. – Gunnar Thoroddsen, 19. – Sigurður Guðnason, 20. – Páll Þorsteinsson, 21. – Stefán Jóh. Stefánsson, 22. – Gísli Sveinsson, 23. – Bjarni Ásgeirsson, 24. - Sigurður Kristjánsson, 25. – Skúli Guðmundsson, 26. – Sigfús Sigurhjartarson, 27. – Einar Olgeirsson, 28. – Ásgeir Ásgeirsson, 29. – Sigurður Þórðarson, 30. – Helgi Jónasson, 31. – Gísli Guðmundsson, 32. – Sigurður Bjarnason. 33. – Jón Pálmason, 34. – Jón Sigurðsson, 35. – Eysteinn Jónsson.
Þingræður haldnar á Alþingi Íslendinga

Fram komu þrír listar, A, B, og C, með samtals jafnmörgum nöfnum aðalmanna og varamanna og kjósa skyldi. Samkv. því lýsti forseti yfir, að kosnir væru án atkvgr.: Aðalmenn: Af A-lista: Einar Olgeirsson, Stefán Jóh. Stefánsson. Af B-lista: Bjarni Ásgeirsson, Hermann Jónasson. Af C-lista: Ólafur Thors, Magnús Jónsson, Jóhann Jósefsson. Varamenn: Af A-lista: Brynjólfur Bjarnason, Ásgeir Ásgeirsson. Af B-lista: Eysteinn Jónsson, Páll Zóphóníasson. Af G-lista: Garðar Þorsteinsson, Bjarni Benediktsson, Pétur Magnússon. 3. Allsherjarnefnd. Fram komu þrír listar, A, B og C. - Á A-lista voru SigfS, ÁÁ, á B-lista PZ, SÞ, á C-lista GSv, GJ, GTh, eða samtals jafnmörg nöfn og menn skyldi kjósa í nefndina. Samkv. því lýsti forseti yfir, að rétt væru kjörnir: Gísli Sveinsson, Sigfús Sigurhjartarson, Páll Zóphóníasson, Gísli Jónsson, Ásgeir Ásgeirsson, Sigurður Þórðarson, Gunnar Thoroddsen. B. Í efri deild. Árið 1942, fimmtudaginn 19. nóv., kl. 8 síðdegis, var fyrsti fundur efri deildar settur. Deildina skipuðu þessir þingmenn: 1. Bernharð Stefánsson, 1. þm. Eyf. 2. Bjarni Benediktsson, 6. þm. Reykv. 3. Brynjólfur Bjarnason, 5. þm. Reykv. 4. Eiríkur Einarsson, 2. þm. Árn. 5. Gísli Jónsson, þm. Barð. 6. Guðmundur Í. Guðmundsson, 9. landsk. þm. 7. Haraldur Guðmundsson, 3. landsk. þm. 8. Hermann Jónasson, þm. Str. 9. Ingvar Pálmason, 1. þm. S.–M. 10. Jónas Jónsson, þm. S: Þ. 11. Kristinn Andrésson, 7. landsk. þm. 12. Lárus Jóhannesson, þm. Seyðf. 13. Magnús Jónsson, 1. þm. Reykv. 14. Páll Hermannsson, 1. þm. N.-- M. 15. Pétur Magnússon, 8. landsk. þm. 16. Steingrímur Aðalsteinsson, 4. landsk. þm. 17. Þorsteinn Þorsteinsson, þm. Dal. Allir deildarmenn voru á fundi nema Páll Hermannsson, sem var ókominn til þings. Aldursforseti deildarinnar, Ingvar Pálmason, setti fundinn og kvaddi sér til aðstoðar sem fundarskrifara Eirík Einarsson og Bernharð Stefángson.



Ég vildi leyfa mér að stinga upp á því, að þessi hv. d. fylgdi nokkuð gamalli venju um að leita afbrigða frá þingsköpum um að fella niður hlutun um þingsæti í d. og við hv. þm. séu í þeim sömu sætum á þessu þingi, er þeir hafa setið í áður. Bið ég hæstv. forseta að bera upp þá till. Afbrigði um till. leyfð og till. sjálf samþ. með 15 shlj. atkv. En þm. höfðu tekið sér sæti sem hér segir: 5. sæti Hermann Jónasson, 6. - Jónas Jónsson, 7. - Ingvar Pálmason, 8. - Bernharð Stefánsson, 9. - Haraldur Guðmundsson, 10. - Guðmundur Í. Guðmundsson, 11. - Brynjólfur Bjarnason, 12. - Kristinn Andrésson, 13. - Þorsteinn Þorsteinsson, 14. - Gísli Jónsson, 15. - Bjarni Benediktsson, 16. - Lárus Jóhannesson, 17. - Pétur Magnússon.
Þingræður haldnar á Alþingi Íslendinga

Forseti (JJós): Dagskrá þessa fundar varðar kosningu í fastanefndir samkv. 16. gr. þingskapa. En í hinni sömu gr. er ákveðið, að á 2. fundi Sþ. skuli kosnar fastanefndir og þær taldar þar. Nú hefur þessum kosningum í Sþ. verið frestað, en þingsköp ætlast sýnilega til, að sú athöfn, sem um ræðir í Sþ., fari fram, áður en kosið er í fastanefndir í deildum. Virðist því af þeim ástæðum sjálfgert að fresta kosningum í fastan. í þessari hv. d., þar til lögboðnar nefndarkosningar hafa fram farið í Sþ. Kosningum þessum er því frestað.



Ég vil taka það fram, að mér virðist, að það leiði ekki af sjálfu sér, að það þurfi að fresta kosningum í fastanefndir í þessari hv. d., þó að því sé frestað í Sþ. Ég vil spyrja hæstv. forseta, hvort ósk hafi komið fram frá einhverjum sérstaklega um það, að þessum kosningum verði frestað, þó að ég út af fyrir sig hafi ekki á móti því, að það verði gert.

Forseti (JJós): Til andsvara því, sem hv. 1. þm. S.-M. hreyfði, vil ég taka fram, að á þessum fundi hefur engin slík ósk komið fram. Hins vegar er það álit forseta þessarar hv. d., að eftir þingsköpum beri fyrst að kjósa þær fastan., sem ákveðið er, að kjósa skuli í Sþ., á 2. fundi Alþ., áður en kosið sé í fastan. í deildum, eins og ég tók fram áðan. Fresta ég hér með þessum fundi, en framhald hans mun verða boðað með dagskrá.